CELEX: 32022D0614
Language: sl
Date: 2022-02-11 00:00:00
Title: Sklep Sveta (EU) 2022/614 z dne 11. februarja 2022 o podpisu, v imenu Unije, in začasni uporabi Sporazuma v obliki izmenjave pisem med Evropsko unijo in Republiko Mauritius o podaljšanju Protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Mauritius o partnerstvu v ribiškem sektorju

13.4.2022   
               
               
                  SL
               
               
                  Uradni list Evropske unije
               
               
                  L 115/43
               
            
         SKLEP SVETA (EU) 2022/614
         z dne 11. februarja 2022
         o podpisu, v imenu Unije, in začasni uporabi Sporazuma v obliki izmenjave pisem med Evropsko unijo in Republiko Mauritius o podaljšanju Protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Mauritius o partnerstvu v ribiškem sektorju
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum med Evropsko unijo in Republiko Mauritius o partnerstvu v ribiškem sektorju (1) (v nadaljnjem besedilu: Sporazum) je bil odobren, v imenu Unije, s Sklepom Sveta 2014/146/EU (2) in je začel veljati 28. januarja 2014.
                  
               
                     (2)
                  
                  
                     Protokol o določitvi ribolovnih možnosti in finančnega prispevka, ki jih predvideva Sporazum o partnerstvu v ribiškem sektorju med Evropsko unijo in Republiko Mauritius (3) (v nadaljnjem besedilu: Protokol), se je začel uporabljati 8. decembra 2017 za obdobje štirih let. Protokol je prenehal veljati 7. decembra 2021.
                  
               
                     (3)
                  
                  
                     Svet je 28. septembra 2021 Komisijo pooblastil, da z Republiko Mauritius začne pogajanja o novem protokolu o izvajanju Sporazuma.
                  
               
                     (4)
                  
                  
                     V pričakovanju zaključka pogajanj za obnovitev Protokola je Komisija v imenu Unije s pogajanji dosegla Sporazum v obliki izmenjave pisem med Unijo in Republiko Mauritius o podaljšanju Protokola za največ šest mesecev. Pogajanja o podaljšanju Protokola so bila uspešna in Sporazum v obliki izmenjave pisem med Evropsko unijo in Republiko Mauritius o podaljšanju protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Mauritius (v nadaljnjem besedilu: Sporazum v obliki izmenjave pisem) je bil parafiran 6. decembra 2021.
                  
               
                     (5)
                  
                  
                     Cilj Sporazuma v obliki izmenjave pisem je omogočiti Evropski uniji in Republiki Mauritius nadaljnje sodelovanje pri spodbujanju trajnostne ribiške politike in odgovornega izkoriščanja ribolovnih virov v vodah Mauritiusa ter plovilom Unije omogočiti ribolov v navedenih vodah.
                  
               
                     (6)
                  
                  
                     Sporazum v obliki izmenjave pisem bi bilo treba podpisati s pridržkom njegove poznejše sklenitve.
                  
               
                     (7)
                  
                  
                     Da bi se omejila prekinitev ribolovnih dejavnosti plovil Unije v vodah Mauritiusa, bi bilo treba Sporazum v obliki izmenjave pisem začasno uporabljati do zaključka postopkov, potrebnih za začetek njegove veljavnosti –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Sporazuma v obliki izmenjave pisem med Evropsko unijo in Republiko Mauritius o podaljšanju Protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Mauritius o partnerstvu v ribiškem sektorju se odobri s pridržkom sklenitve navedenega sporazuma (4). Besedilo Sporazuma v obliki izmenjave pisem je priloženo temu sklepu.
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem v imenu Unije.
         
         
            Člen 3
            Sporazum v obliki izmenjave pisem se v skladu s točko 10 Sporazuma v obliki izmenjave pisem uporablja začasno od 1. januarja 2022 ali katerega koli drugega poznejšega datuma podpisa tega sporazuma do zaključka postopkov, potrebnih za začetek njegove veljavnosti.
         
         
            Člen 4
            Ta sklep začne veljati na dan sprejetja.
         
         
            V Bruslju, 11. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 79, 18.3.2014, str. 3.
         
            (2)  Sklep Sveta 2014/146/EU z dne 28. januarja 2014 o sklenitvi Sporazuma med Evropsko unijo in Republiko Mauritius o partnerstvu v ribiškem sektorju (UL L 79, 18.3.2014, str. 2).
         
            (3)  UL L 279, 28.10.2017, str. 3.
         
            (4)  Glej stran 45 tega Uradnega lista.